ข้าวหมูแดงนายอ้า : เป็นร้านข้าวหมูแดงร้านดังอีกร้าน ในย่านตลาดพลูเลยครับ ร้านนี้มี 2 สาขา คือสาขาพ่อ จะอยู่ที่ซอย เทอดไท 27 ส่วนร้านของลูกสาวจะอยู่ตรงใต้สะพานเลยครับ ผมมาทานช่วง 1 ทุ่มนิดๆ คิวยาวประมาณ 10 คิวได้ ใช้เวลารอประมาณ 30 นาที  แต่ละคิวส่วนใหญ่จะสั่งห่อกลับบ้าน คนละ 5-6 ห่อทั้งนั้นเลย คิวเลยนาน เพราะลูกสาวแกเป็นคนหั่นหมู ตักน้ำจิ้มทีละห่อๆๆๆ หรือนี่เป็นเทคนิดทำให้ช้า เพื่อให้เกิดคิวรอนาน 555555

ข้าวหมูแดงหมูกรอบร้านนี้ จุดเด่นอยู่ที่น้ำราด ที่อุ่นร้อนบนเตาตลอดเวลา น้ำราดจะออกข้นๆหน่อย รสชาติจะออกหวานนำ แต่ไม่หวานมาก หมูกรอบ กรอบดี หมูแดงนุ่มดี 

ข้าวหมูแดงหมูกรอบราคา 40 บาท พิเศษ 50 บาท ผมสั่งธรรมดาใส่ไข่ 50 บาทครับ ทานกับพริกดอง กับซีอิ้วดำอร่อยดีครับ แต่ถ้าเทียบกับร้านสุณี ส่วนตัวผมว่า ร้านนี้น้ำราดออกหวานกว่า และราคาแพงกว่า แต่หมูแดงหมูกรอบร้านนี้ เต็มปากเต็มคำกว่าครับ

ร้านนนายอ้า (ลูกสาว) จะอยู่ใต้สะพานครับ หน้าร้าน สุริยากาแฟ
เปิด 18:00 – 21:00 

ส่วนนายอ้า (พ่อ) อยู่เทอดไท 27 เปิด 21:00 – 02:00 คิวยาวทั้ง 2 ร้านเลยครับ  ผมไปถึงเกือบ 22:00 ยังตั้งร้านไม่เสร็จเลยครับ 
